burgasdotpro/wikipedia huggingface dataset:
Právna udalosť

Právna udalosť je právna skutočnosť, ktorá nastáva nezávisle od prejavov ľudskej vôle a vedie na základe právnej normy k vzniku, zmene alebo zániku právneho vzťahu, práva alebo povinnosti.
Z právnych udalostí majú význam najmä beh času, prípadne udalostí, ktoré sa týkajú osobného stavu občanov (narodenie, smrť, dosiahnutie určitého veku a pod.), pokiaľ právna norma s nimi spája vznik, zmenu alebo zánik určitých právnych vzťahov alebo práv alebo povinností.
Napr. smrť pracovníka je právnou skutočnosťou, ktorá má za následok zánik pracovného pomeru, pracovnoprávnych vzťahov založených dohodami o prácach konaných mimo pracovného pomeru, učebný pomer, zánik niektorych peňažných nárokov organizácie voči pracovníkovi a i..
Trecento

Trecento je umelecká epocha 14. stor. v dejinách talianskeho umenia.
Antická tragédia

Antická tragédia (z gr. τραγωδία - "tragóidiá"; "spev kozla") je jeden zo základných a najstarších dramatických žánrov, dráma vážneho obsahu, zobrazujúca tragično.
Podobne ako satyrské hry a komédie sa aj tragédia odvodzuje z bohoslužobných spevov na oslavu boha Dionýza (piesne, tzv. dityramby, prednášal väčšinou zbor preoblečený za satyrov, Dionýzovych sprievodcov, niekedy – najmä na Peloponéze – priamo za kozlov). Postupným dramatizovaním dityrambov sa zrodila dramatická forma, ktorá sa v priebehu vývoja diferencovala najprv na tragédiu a satyrskú hru (iný výklad spája vznik tragédie s piesňou pri obetovaní kozla). 
Prvý k vyvoju dramatickej formy prispel Arión, ktorý prerušoval spevy zboru epickým rozprávaním náčelníka chóru, líčiacim Dionýzove príbehy. Z peloponézskych dithyrambov vznikol dramatický útvar až v Atike (jej strediskom boli Atény); Thespis uviedol (podľa tradície v rokoch 536 – 533 pred Kr.) prvú tragédiu, postavil v nej proti chóru sólového herca, ktorý sa rozprával so zborom v jambickom prehovore alebo na otázky chóru, prípadne jeho náčelníka, odpovedal (býval preto označovaný ako "hypokrités" – ten, kto vysvetľuje); tak sa vytvoril predpoklad pre vznik dramatického dialógu. Aischylos neskôr zaviedol druhého, Sofokles ešte tretieho herca (každý z nich hral dve i viac rolí), otvorili tak cestu k prepracovaniu dramatického konfliktu.
Vznikom antickej tragédie sa zaoberal Nietzsche vo svojom diele "Zrodenie tragédie z ducha hudby" (1872).
Pohybové umenie

Pohybové umenie je súčasť telesnej kultúry a umenia. Zhŕňa špecializované pohybové činnosti, ktorých základnou funkciou je vyvolávať v divákoch pocity krásna, emocionálne
vzrušenie a estetické prežívanie. Reprezentantmi pohybového umenia sú pantomíma a rôzne druhy tanca (balet, klasický, výrazový, moderný, ľudový a spoločenský tanec), charakteristické úsilím o docielenie súladu obsahu a formy, zladenie idey s vrcholným ovládaním pohybových prostriedkov, vyjadrenie mnohotvárneho duševného života človeka rečou pohybov.
Rozhranie medzi športom a umením predstavuje moderná gymnastika, tance na ľade, voľné prostné v športovej gymnastike a krasokorčuľovanie, kde súčasťou hodnotenia športovca je i umelecký prejav a vyjadrenie hudby.
Úraz

Úraz je trauma, teda náhle trvalé alebo dočasné poškodenie organizmu mechanickými, chemickými alebo biologickými vplyvmi. Náuka o úrazoch sa nazýva traumatológia.
Úrazy sú príčinou najväčšieho počtu práceneschopnosti, invalidity a úmrtí v najproduktívnejšom ľudskom veku a na prvom mieste úmrtnosti detí do 15 rokov.
Friedrich Adolf Trendelenburg

Friedrich Adolf Trendelenburg (* 30. november 1802, Eutin, Nemecko – † 24. január 1872, Berlín) bol nemecký filozof, aristotelóg.
Udalosť rečového aktu

Udalosť rečového aktu je vyrieknutie, napísanie alebo prečítanie vety povedzme "Ja mám auto.".
Tragické

Tragické (čes. "tragično") je neriešiteľnosť protirečenia medzi nevyhnutnou požiadavkou a nemožnosťou prakticky ju splniť. Výsledkom tematizácie a zobrazenia tragického môžu byť rôzne kognitivne, umelecké, brakové, bulvárne atď. vyznamové útvary: estetická kategória tragického, etický pojem tragického, umenovedné pojmy tragického, umelecké obrazy tragického (napr. v antickej tragédii) a pod.
Postmoderné umenie

Postmoderné umenie záverečná etapa moderného umenia; začiatok novej (doposiaľ plne nerozvinutej) etapy alebo epochy v dejinách umenia, ktorá vyrastá a chápania kultúry, poznania a sveta vytvoreného postmodernizmom. Postmoderné umenie sa v oboch týchto významoch objavuje už na konci 40. rokov 20. stor., avšak všeobecnejšie začína byť prijímané až od začiatku 70. rokov 20. stor.
Jednou zo základných estetických teórií, ktorú postmoderné umenie prijalo za svoju je teória détournementu (fr. vychyľovanie), ktorá sa vykryštalizovala v situacionizme. Umelec voľne používa výtvarné diela iných umelcov ako ready mades, v hudobnej oblasti je to napríklad princíp mixovania, samplovania a pod. v DJ-s kultúre.
Urážka

Urážka je ujma na cti, ublíženie na cti.
Tragické (teória literatúry)

Tragické z hľadiska teórie literatúry je pojem, ktorý vzniká tam, kde autor zobrazuje pád niečoho, čomu pripisuje vysokú mravnú hodnotu. Ide teda o protiklad medzi ideálom a jeho uskutočnením. Hrdina ide za ideálom, i keď vie, že padne – jeho sloboda je vo vedomí, že jeho čin je nevyhnutný. Vzniká otázka, do akej miery je tragickosť v konflikte samom a do akej miery spočíva v jeho objektivnom hodnotení. Tragický konflikt musí byť čo najviac vyostrený a vystupňovaný, ale to je záležitosť formálna, podstata pocitu tragického je podmienená autorovým hodnotením, ktoré reflektuje názor spoločnosti, ktorej očami sa autor pozerá na svet. Tragické má v sebe vždy niečo vznešeného, pretože objektom umeleckého zobrazenia sú postavy nadpriemerné a výnimočné v kladnom zmysle slova, pociťované ako vrcholní nositelia úšľachtilého ľudského konania.
Terminálová udalosť

Terminálová udalosť je udalosť, ktorou určitý proces končí svoju existenciu.
Nadstavba

Nadstavba môže byť:
Tragikomédia

Tragikomédia je dramatický žáner spájajúci prvky tragédie a komédie. V anglickej literatúre od čias Shakespearea až do 19. storočia predstavovala tragikomédia vážnu drámu buď so šťastným koncom alebo s dostatočným počtom vtipov počas hry na odľahčenie nálady.
Jeden z prvých tvorcov divadelných tragikomédií bol Titus Maccius Plautus a známych novodobých tvorcov reprezentujú Max Frisch, Samuel Beckett a Friedrich Dürrenmatt.
Udalosť (informatika)

Udalosť z hľadiska informatiky je akákoľvek akcia, často spôsobená používateľom, na ktorú počítač môže reagovať.
Úmysel

Úmysel môže byť:
Umenie pre umenie

Umenie pre umenie je čisté umenie, ideál l'artpourl'artizmu.
Tvar (filozofia)

Tvar alebo v niektorých kontextoch aj forma je abstrakcia od hmotnej podstaty telesa. Opak látky.
Názory filozofov.
Albert Veľký.
Forma podľa Alberta Veľkého je to, čo je všeobecné, čiže idea nezávislá od látky. Formy aktualizujúce látku sú odrazom tejto idey, ktorá vo veci nemá bytie
(nebo, ktoré vidím, je čosi iné ako nebo vôbec; v prvom prípade je látka spojená s formou, v druhom formou je však len to, čo je všeobecné, nespojené s látkou). Formy prajestvujúce v božskom rozume počiatkami vecí, odovzdávané veciam prostredníctvom inštrumentálnych vlastných príčin (duchovné
bytia, elementárne kvality a semená), ktoré sú riadené svetlom božského rozumu. Takto sú formy zároveň počiatkom jestvovania vecí, ako aj zdrojom ľudského poznania, ďaka čomu môže človek z foriem vecí usudzovať na prvé formy obsiahnuté v absolútnom rozume. Ľudská duša ako forma bezprostredne
pochádza od Boha.
Hegel.
Forma je podľa Hegela tunajšie vznikanie konkrétneho obsahu samého; rozčlenenosť v sebe, skladanie sa z rôznych substrátov; samostatnosť bytia veci.
Kant.
Forma je podľa Kanta princíp štruktúry a usporiadania spočívajúci v a priori daných formách názoru (priestore a čase) a ume (kategoriách), ktoré sa
uplatňujú pri usporiadavaní materiálu skúsenosti. Forma a štruktúra teda
neprináležia veciam osebe, ktoré nám poskytujú iba obsah, ktorý sa má ešte len formovať. Formy názory a myslenia sú nemenné bezobsažné logické štruktúry, ktoré existujú pred obsahmi ľudskej skúsenosti a nezávisle od nich. Ako také predstavujú aktívny, formu dodávajúci princíp poznania.
Tomáš Akvinský.
Forma je podľa Tomáša Akvinského substančne skutočný, činný a realizujúci prvok každej veci; forma je v každom materiálnom objekte (spolu s látkou); forma formuje primárnu matériu, ktorá je čírou pasivitou, a bez formy sa vôbec nikdy a nikde nemôže vyskytovať.
Trenie

Trenie je jav, ktorý vzniká pri pohybe telesa po telese. Väčšinou sa "trením" myslí trenie medzi pevnými telesami, trenie s kvapalnými alebo plynnými telesami sa označuje ako odpor prostredia.
Pri každom trení existuje trecia sila, ktorá pôsobí vždy proti smeru pohybu (príp. proti zmene pokojového stavu pri pokojovom trení). Mechanická práca potrebná na prekonanie trecej sily sa mení trením prevažne na teplo.
Pokojové trenie.
Pokojové trenie je trenie, vznikajúce medzi telesami, ktoré sa vzhľadom k sebe nepohybujú – sú v pokoji.
Výpočet pokojovej trecej sily.
Pokojové trenie býva väčšie ako šmykové trenie medzi rovnakými telesami.
Súčiniteľ pokojového trenia.
Súčiniteľ pokojového trenia je fyzikálna veličina, ktorá udáva pomer trecej sily a kolmej tlakovej sily pri pokojovom trení. Hodnota súčiniteľa pokojového trenia závisí na konkrétnej dvojici látok na povrchu telies, medzi ktorými je pokojové trenie.
Súčiniteľ pokojového trenia býva väčší než súčiniteľ šmykového trenia pre rovnaké telesá.
Metódy zisťovania.
kde
Šmykové trenie.
Šmykové trenie je trenie, ktoré vzniká pri posuvnom pohybe medzi telesami.
Výpočet šmykovej trecej sily.
kde
Súčiniteľ šmykového trenia.
Súčiniteľ šmykového trenia je fyzikálna veličina, ktorá udáva pomer trecej sily a kolmej tlakovej sily pri šmykovom trení. Hodnoty súčiniteľa šmykového trenia závisia od konkrétnej dvojice látok na povrchu a drsnosti telies, medzi ktorými šmykové trenie prebieha.
Metódy zisťovania.
kde
Valivý odpor.
Valivý odpor je druh trenia, ktorý vzniká medzi telesom kruhového prierezu pri jeho valivom pohybe a podložkou.
Výpočet valivého odporu.
kde
Valivý odpor je pre rovnakú prítlačnú silu "Fn" výrazne menší ako šmykové trenie.
Rameno valivého odporu.
Rameno valivého odporu (súčiniteľ valivého trenia) je fyzikálna veličina, ktorá udáva pomer veľkosti valivého odporu a kolmej tlakovej sily medzi telesami (podložkou a kolesom) pri jednotkovom polomere kolesa.
Hodnoty ramena valivého odporu závisia na konkrétnej dvojici látok telies, medzi ktorými je valivý odpor.
Priamy úmysel

Priamy úmysel je forma úmyselného zavinenia protiprávneho konania, keď zodpovedná osoba vedela, že svojím konaním môže porušiť, alebo ohroziť záujem chránený zákonom a chcela spôsobiť takéto porušenie alebo ohrozenie.
Udalosť (synkriticizmus)

Udalosť z pohľadu synkriticizmu je výskyt alebo objavenie sa entity.
Trailókja

Trailókja (-sanskritský slovný kmeň; sanskritský nominatív: trailókjam; iné názvy: iný sanskritský kmeň: trilóka, k tomu sanskritský nominatív: trilókam, iný sanskritský kmeň: traidhátuka, k tomu sanskr. nominatív: traidhátukam; pálijský kmeň: tiloka) je pojem v budhizme a hinduizme znamenajúci tri svety, tri sféry bytia. V budhizme sú to: sansarická oblasť (sansáró), oblasť tvarov a oblasť beztvará.
Reformačné umenie

Reformačné umenie je umenie, ktoré vychádzalo z ideí reformácie ako hnutia presadzujúceho sa v strednej a západnej Európe v 14. až 17. storočí Reformačné umenie sa uplatnilo v krásnej literatúre, dráme, piesňovej tvorbe a kazateľstve. Umenie obdobia reformácie sa inšpiruje zásadami protestantizmu: striedmosťou, triezvosťou a asketickým kazateľstvom inšpirovaným Bibliou.
Uvedomelosť

Uvedomelosť je vlastnosť činnosti ľudí, keď ľudia konajú na základe poznaných zákonov a plánovite sledujú uskutočňovanie svojich cieľov.
Aerodynamický tresk

Aerodynamický tresk alebo sonický tresk je akustický jav počuteľný na zemi pri prelete lietadla nadzvukovou rýchlosťou. Má charakter veľmi silného zvuku podobného výbuchu.
Lietadlo pri lete nadzvukovou rýchlosťou vytvára dozadu sa rozširujúci kužeľ. Jeho povrch tvorí náhla zmena tlaku vzduchu, ktorá pri náraze na zem vytvára vyššie spomínaný akustický efekt.
Renesančné umenie

Renesančné umenie je etapa vo vývoji novovekého umenia (14. až 16. storočie), ktorá je spojená s renesanciou. 
Renesančné umenie tvorí podstatnú súčasť renesančnej kultúry. Na Slovensko prichádza renesančné umenie počas vlády Mateja Korvína, hoci až do prvej tretiny 16. storočia prežíva neskorogotické umenie. Prvou svetskou stavbou s renesančnými prvkami je mestská radnica v Bardejove. V svetskej architektúre sa objavujú najmä metské radnice (Bardejov, Bratislava, Banská Bystrica, Levoča a ďalšie), zámky (Bytčiansky zámok), pevnostná architektúra (Komárno, Nové Zámky, hrad Červený Kameň), šľachtické kaštiele (napr. Betlanovce, Fričovce).
V cirkevnej renesančnej architektúre na Slovensku sú typickými stavbami renesančné zvonice (najmä v mestách a dedinách na Spiši) s atikovým ukončením a so sgrafitovou výzdobou fasád.
Uvedomenie

Uvedomenie je sprítomnenie niečoho vo vedomí. Môže to byť človek sám ako ja, telo človeka alebo nejaká vec.
Claude Tresmontant

Claude Tresmontant (* 5. august 1925, Paríž, Francúzsko – † 16. apríl 1997, Paríž) bol francúzsky filozof, helenista a teológ, ktorý vyučoval stredovekú filozofiu a filozofiu vedy na Sorbonne. Bol členom akadémie morálnych a politických vied. 
Filozofia.
Kresťanstvo predstavuje pre Tresmontanta "všeobecnú teóriu skutočnosti". Vysvetľuje existenciu toho, čo je, na rozdiel od experimentálnych vied, ktoré umožňujú poznávať prírodu. Je presvedčený, že ľudský rozum je schopný dokázať Božiu existenciu. Metafyziku a ontológiu nechápe ako čistú apriornú vedu v kantovskom zmysle, ale ako racionálnu analýzu empirickej skutočnosti, predpokladanej vedami.
Za základ teológie Tresmontant považuje dôkazy, že:
Argumenty pre prvý bod nachádza v svojich štyroch analýzach: existencie a vyladenia vesmíru, objavenia sa informácie vo vzniku života jej rastu, objavenia sa človeka ako bytosti, ktorá je obdarená vedomím a môže reflektovať celý vesmír. Druhý bod potvrdzuje existenciou prorokov.
V christológii Tresmontant vyjadruje presvedčenie, že Ježiš Kristus prináša človeku nový program, namiesto geneticky získaného programu uloženému v paleokortexe.
Tresmontant sa značne obáva moderného kresťanského iracionalizmu. Ten označuje ako patológiu kresťanstva.
Vníma niekoľko zásadných úloh pre kresťanskú filozofiu:
Kríza modernizmu.
V roku 1991 viedol seminár o kríze modernizmu. Krízou modernizmu nazýva hlbokú krízu, ktorá nastala v katolíckom myslení začiatkom 20. storočia. Jej zdrojom bol jednak konflikt s objavmi prírodných vied, rozpor evolučnej teórie a fixného vnímania (stvorenie), tiež objavy biblická exegézy, ktorá preukázala, že Biblia nebola spísaná naraz, ale že zachytáva postupný vývoj myslenia hebrejského národa.
Ďalším javom krízy modernizmu bol konflikt katolíckej teológie a modernej filozofie predovšetkým systémov, ktoré zostavili Immanuel Kant a Georg Wilhelm Friedrich Hegel. Tieto systémy sa podľa Tresmontanta nedajú zlúčiť s tradičnou katolíckou teológiou, pretože nedisponujú dostatočne silnou teóriou poznania. Pochybujú totiž o sile ľudského rozumu – sú málo racionalistické.
Za kritikou Biblie pomocou objavov prírodných vied vystupovali podľa Tresmontanta rovnakí ľudia, ktorí tvoria lefebvrovskú schizmu. Tresmontant naopak tvrdí, že pre pravú katolícku teológiu objavy prírodných vied vzhľadom na Bibliu nevytvárajú teologické problém&amp;, ako (podľa neho) preukázal 2. vatikánsky koncil.
Určenie pojmu

Určenie pojmu je zistenie alebo stanovenie intenzie pojmu alebo extenzie pojmu,
štruktúry pojmu a súčastí pojmu.
Georg Trakl

Georg Trakl (* 3. február 1887, Salzburg, Rakúsko – † 3. november 1914, Krakov, Poľsko) bol rakúsky lyrik a významný expresionistický básnik.
Predmetom jeho poézie bol zmysel bytia, smrť a ničota. Reprezentoval dekadentizmus a katastrofizmus, predvídal úpadok Rakúsko-Uhorska. V roku 1910 ukončil farmaceutické vzdelanie a začal pracovať v nemocnici v Innsbrucku.
Keď začala vojna, narukoval do armády a dostal sa na front. Po tom, ako prišiel do kontaktu s ťažko ranenými a zomierajúcimi vojakmi prepadol hlbokým depresiám. Liečil sa v nemocnici v Krakove, kde zomrel na predávkovanie kokaínom, pravdepodobne spáchal samovraždu.
Preklady do slovenčiny.
V roku 1972 vyšli "Básne", ktoré preložil Július Lenko. "Sebastián v sne" vyšiel v roku 2000 v preklade Mily Haugovej.
Udávanie

Udávanie môže byť:
Rímske umenie

Rímske umenie je súčasťou rímskej kultúry a záverečnou vývojovou fázou antického umenia, ktorá bola spojená s Rímom ako mestským štátom (založeným na začiatku 6. storočie pred Kr.) vznikajúcim pod vplyvom Etruskov (pozri etruské umenie), rímskou republikou (podľa tradície založenej v r. 510 pred Kr.) a cisárstvom (od 27 pred Kr.). Koniec rímskeho umenia sa spája s pádom západorímskej ríše, ktorú v roku 476 definitívne vyvrátili germánske kmene.
Príslovkové určenie

Príslovkové určenie (iné názvy: adverbiále [staršie: "adverbiale"], okolnosť, adverbiálne určenie, okolnostné určenie) je jeden z vetných členov. Je to určenie tretieho stupňa, bližšie určenie prísudku ("dobre píše", "leží na zemi") alebo prívlastku ("veľmi veselý", "vysoký ako jedľa").
Trest

Trest je následné opatrenie po predchádzajúcom previnení. Trest je reakcia sociálneho prostredia na isté prejavy správania, ktoré znamenajú porušenie noriem. V práve sa trest uplatňuje ako sankcia ukladaná súdom páchateľovi uznanému za vinného zo spáchania trestného činu. Obsahuje negatívne hodnotenie činu a jeho páchateľa, ukladá sa v závislosti od závažnosti činu s cieľom ochraňovať spoločnosť.
Transakcia

Transakcia môže zahŕňať obchodné akcie, dohody, zmluvy, obchod (napr. bankový obchod, peňažný obchod, atď.). Je to dohoda(zmluva), komunikácia, presun(prevod) zrealizovaný medzi separátnymi entitami alebo objektami, často sprevádzaný výmenou položiek s určitou hodnotou ako sú informácie, tovar, služby a peniaze.
Unanimizmus

Unanimizmus (z = jeden, "animus" = duch) je literárny smer vo Francúzsku () začiatkom 20. stor.. Najtypickejším predstaviteľom bol Jules Romains.
Štátny úver

Štátny úver je úver, v ktorom štát vystupuje ako veriteľ (štátna pôžička) alebo ako dlžník (štátny dlh).
Údel

Údel môže byť:
George Trevelyan

Sir George Trevelyan (* 5. november 1906, Londýn, Spojené kráľovstvo – † 7. február 1996) bol britský filozof, ideový predstaviteľ new age, zakladateľ organizácie Wrekin Trust. 
Trevelyan charakterizuje ducha new age slovami:
V roku 1982 získal Right Livelihood Award.
Rozhlasové umenie

Rozhlasové umenie je druh dramatického umenia realizovaný prostriedkami rozhlasu. Je predmetom vedy o rozhlasovom umení.
Úvod (štylistika)

Úvod je v štylistike samostatná kontextová jednotka, ktorá je známa a potrebná vo vecných výkladových textoch. Tam býva včlenený do samostatného odseku alebo do samostatnej kapitoly. V úvode sa rozvedie alebo komentuje názov a naznačí sa cieľ a metóda postupu. Tam sa ešte nič nevyrieši. Úvod je medzistupňom od bežného každodenného jazyka po úzko odborný jazyk. Hovorí sa v ňom všeobecne. Úvod so svojím slohovým postupom je postavený proti jadru prejavu: tam je výklad a tu zasa informácia alebo opis.
Údiv

Údiv je prvok pôvodu filozofie, jeden z jej pôvodných zdrojov. Údiv vyvoláva otázky a poznanie. Údiv je motiváciou každého poznania. Údiv je roztrpčené až úsmevné prekvapenie z nesúladu medzi očakávaním a skutočnosťou.
Podľa Aristotela je údiv prvý podnet k filozofovaniu. Podľa Sokrata je údiv začiatok filozofie. Tvrdí, že "nejestvuje nijaký iný začiatok filozofie, ako je údiv."
Únia

Únia (lat.) môže byť:
Určovanie

Určovanie je odlišovanie od iného.
Urieknutie

Urieknutie je stav nevoľnosti alebo mdloby spôsobený pohľadom určitých ľudí.
Kapitálový trh

Kapitálový trh alebo trh dlhodobých peňazí alebo finančný trh (v užšom zmysle) je mechanizmus a súbor inštitúcií a transakcií, ktorým(i) sa stretávajú ponuka a dopyt po stredno- a dlhodobom peňažnom kapitále.
Nástroje kapitálového trhu sú najmä:
Úvodzovky

Úvodzovky (v slovenčine „ “) sú interpunkčné znamienka, ktorými sa v texte vyznačuje priama reč, citované slovo alebo veta, ironické zafarbenie slova alebo vety, prípadne meno.
V slovenčine sa používajú nasledovné druhy úvodzoviek:
V jednotlivých jazykoch.
1 Pri viacodsekových citátoch sa na začiatku každého odseku používajú tieto úvodzovky.
2 Používané pri citovaní citátov.
3 V Švajčiarsku sa používajú pre všetky jazyky (nemčina (výnimka: guillemets sú orientované smerom von), francúzština, taliančina, románske).
4 Primárne jednoduché alebo dvojité úvodzovky možno so sekundárnymi jednoduchými alebo dvojitými úvodzovkami kombinovať. Len kombinácia s dvakrát dvojitými úvodzovkami sa nezvykne používať, všetky ostatné sú bežné.
5 Tento tvar úvodzoviek sa používa len veľmi zriedkavo.
6 Na citáty sa používa tvar nazývaný 引号 - pchin-jin: yǐnhào - doslova: úvodzovky, na názvy kníh tvar 《…》 a 〈…〉, nazývaný 书名号 - pchin-jin: shūmínghào - doslova „znaky názvu kníh“.
James Opie Urmson

James Opie Urmson (* 4. marec 1915, Hornsea, Anglicko, Spojené kráľovstvo† 29. január 2012, Cumnor, Anglicko, Spojené kráľovstvo) bol anglický filozof, predstaviteľ lingvistickej filozofie.
Trh osobnosti

Trh osobnosti je trh, na ktorom predmetom kúpy a predaja je osobnosť.
Uniatstvo

Uniatstvo (lat.) je spojenie časti východných kresťanov s Rímskou cirkvou na základe dohôd o únii (Brestská 1596, Užhorodská 1646 a i.), ktoré predpokladalo prijatie primátu rímskeho pápeža, katolíckych dogiem pri zachovaní vlastných osobitostí cirkevného života, obradov, spirituality atď.
Tvar (podoba) (mystika)

Tvar (podoba) (mystika) je prejav periférnych vibrácií, ktorého prirodzenou tendenciou je vyžarovať jemné fyzikálne náboje navonok; preto je to jav zanikajúci. Joga učí, ako možno tieto jemné náboje usmerniť do centra tvaru, čo predlžuje jeho existenciu. Pri rozvinutom mystickom zrení sa tvar ukazuje ako súdržný, avšak hmlistý celok; preto možno tvar kvalitatívne považovať za nižšiu súčasť bytia, ktoré patrí do astrálneho sveta, sveta mátoh.
Slobodné umenie

Slobodné umenie (lat. "ars liberalis") – všeobecnovzdelávací predmet tvoriaci súčasť základu vyššieho vzdelania pre slobodného rímskeho občana.
Uvoľnenie

Uvoľnenie (uvoľňovanie) môže byť:
Peňažný trh

Peňažný trh môže byť:
Úrodný polmesiac

Úrodný polmesiac je kultúrno-geografické označenie pre oblasť, kde v praveku vzniklo prvé poľnohospodárstvo a neskôr prvé vyspelé kultúry (okrem indickej a čínskej oblasti). Je to súvislé územie zahŕňajúce Mezopotámiu, severnú Arábiu, Levantu (Palestína, Sýria a pod.), južnú Anatóliu a Egypt.
Pojem spopularizoval americký archeológ James Henry Breasted.
Friedrich Ueberweg

Friedrich Ueberweg (* 22. január 1826, Leichlingen, Nemecko – † 9. jún 1871, Königsberg) bol nemecký historik filozofie.
Svetový trh

Svetový trh je najrozvinutejšia podoba tovarových vzťahov, ktoré sa vytvorili v priebehu dejín tovarovej výroby. Svetový trh je miesto, na ktorom sa stretáva svetová ponuka určitého tovaru so svetovým dopytom po ňom.
Z užšieho hľadiska predstavuje svetový trh všetky kúpy a predaje, ku ktorým medzi rozličnými subjektmi svetových tovarových vzťahov (všetkými krajinami) dochádza za určité obdobie.
Zo širšieho hľadiska tvoria obsahovú náplň svetového trhu aj tovarové transakcie na nižžších úrovniach, z ktorých sa v priebehu historického vývoja postupne vytváral svetový trh, a to na úrovni, ktorú predstavuje:
Tvorba

Tvorba alebo tvorenie alebo vytvorenie (vytváranie) alebo utvorenie (utváranie) alebo kreovanie (kreácia) je komplex aktivít/dejov vyúsťujúci do artefaktu odlišného od toho, čo v realite zatiaľ existovalo, alebo do potomka; dávanie vzniku
Tvorba alebo tvorenie alebo vytvorenie (vytváranie) alebo utvorenie (utváranie) je vznikanie, robenie sa (neuvedomelou činnosťou)
Tvorba alebo tvorenie alebo vytvorenie (vytváranie) alebo kreovanie môže byť:
Tvorenie alebo vytvorenie (vytváranie) alebo utvorenie (utváranie) môže byť:
Tvorba môže byť:
Tvorenie je knižne robenie niekoho niečím.
Vytvorenie (vytváranie) je vylúčenie (sa), zbavenie (sa) účasti.
Územie

Územie je časť zemského povrchu, zemepisná oblasť, krajina.
Unifikácia

Unifikácia môže byť:
Uruk

Uruk (dnes po arabsky Varka (pahorok al-Warká), v Biblii Arach/Erech) bolo staroveké mesto na území južnej Mezopotámie osídlené od 4. tisícročia pred Kr. až do sásánovského obdobia (224 - 650 po Kr.). Leží blízko Eufratu, asi 60 km od Uru. 
Bolo to rozlohou (6 km2) najväčšie mesto staroorientálnej histórie. Uruk bol jedným z prvých a najmocnejších kultových a politickych stredísk Sumerov. Je s ním spojený vznik klinového písma, vznik štátu a veľa hrdinov literárnych diel (napr. rodisko Gilgameša). 
O dejinách oblasti pozri Babylonia. 
V meste robili vykopávky nemeckí archeológovia (1912 - 1913, 1928-1939 a od roku 1954). V najspodnejších vrstvách (Uruk XVIII - XIV) sa našla neskorá keramika obejdskej kultúry a zopár zvyškov obytných domov z nepálených tehál. V ďalších vrstvách (Uruk XIV - IV) nasleduje keramika tzv. uruckej kultúry (3500 - 3200 pred Kr.) . Vo vrstve Uruk VI sa objavujú prvé veľké stavby. Vo vrstve Uruk IVb sa našli najstaršie písomné doklady - hlinené tabuľky s obrázkovými znakmi zaznamenávajúcimi počty pracovníkov, zvierat, premetov, tovaru atď. Predpokladá sa, že toto písmo vzniklo priamo v Uruku. Vrstva Uruk III zodpovedá už džemdetnasrskej kultúre (3200 - 3000 pred Kr.).
V čase uruckej kultúry bolo mesto veľké 100 ha. V strede mesta stálo „chrámové“ centrum (aj keď účel sa nepodarilo identifikovať, lebo sa nezachovalo vnútorné zariadenie), neskôr nazývané Eana. Bolo zasvätené bohyni Inanna (Ininni, Ištar) s palácmi so stenami zdobenými mozaikami tvorenými zasúvateľnými tyčinkami. Mnohé z týchto budov dosahovali obrovské rozmery a plochu do 4000 m2. V období Uruk IV pribudol ďalší chrám na kamennom pódiu, ale čoskoro ho násilne zničili. Okrsok zasvätený Innane zanikol na konci obdobia Uruk IV pri požiari. 
Vrstva džemdetnasrského obdobia už obsahuje úplne iné nálezy. Stredobodom kultu sa stal zikkurat zasvätený bohovi Anuovu - tzv. Anu-zikkurat v kultovom stredisku Kulaba, ktorý skrýva pod neskoršou prestavbou takzvaný Biely chrám. Tento zikkurat nestratil stáročia na význame - až do obdobia Seleukovcov. Z obdobia Uruk III pochádza aj mramorová ľudská hlava ženy v životnej veľkosti.
V polovici 2. tisícročia pred Kr. stratil Uruk svoj politický význam, zostal však významným kultovým strediskom až do konca 3. storočia pred Kr. Po dobytí Partamu ťažil Uruk už len z výhodnej polohy na obchodnej ceste.
Tvorba cien

Tvorba cien alebo cenotvorba je stanovovanie cien, teda hodnôt (najmä) tovarov v peniazoch.
Únik (psychológia)

Únik alebo útek je jeden zo spôsobov vyrovnávania sa s náročnou životnou situáciou, ako sa z nej vymaniť, a to tak u zvierat, ako aj u človeka. Hodnotí sa väčšinou negatívne, ako bojazlivosť, ustrašenosť, nedostatok odvahy (únik z miesta dopravnej nehody, odmietnutie verejne vystúpiť). K najčastejším únikovým technikám patrí: regresia, fixácia, izolácia, potlačenie, opačné reagovanie, negativizmus, bagatelizácia, denné snenie, úniky do čítania, alkoholu a i. toxikománií, až k úniku zo života.
Úryvok

Úryvok je (súvislá) časť hovoreného, písaného alebo hudobného prejavu, najčastejšie literárneho alebo hudobného diela.
Vedec

Vedec (ženský rod: vedkyňa) je osoba, ktorá sa profesionálne venuje vedeckému výskumu, z hľadiska náležitosti k spoločenskej vrstve patriaca k inteligencii. 
Pôvod slova.
Slovo vedec je odvodenie od vedieť, ktoré pochádza z praslovanského *"věděti", zo základu psl. *"vědě" - viem. Praslovanské *"vědě" je tvar perfekta od indoeurópskeho *"ṷ(e)id" (v preklade vidieť) s významovým posunom „‚videl som‘ &gt; ‚mám poznatky (získané zrakom), viem‘“.
Vedkyne.
V roku 2022 bolo v Európskej únii takmer 7,3 miliónov žien, ktoré pracovali ako vedkyne a inžinierky. Tvorili 41% pracovnej sily v tomto odvetví. Najvyšší podiel bol 53% v Dánsku, najnižší 31% v Maďarsku.
Medzinárodný deň žien a dievčat vo vede pripadá na 11. februára.
Situácia na Slovensku.
Na Slovensku od roku 1977 boli vedci formálne rozdeľovaní na základe vzdelania a dosiahnutých výsledkov do troch vedeckých kvalifikačných stupňov (I, IIa a IIb). Iným hodnotením významnosti vedca na základe publikácií je napr. Hirschov index.
Úžera

Úžera alebo úžerníctvo (v dávnej slovenčine aj "lichva") môže byť:
Po druhej svetovej vojne a do júna roku 2014 na Slovensku (na rozdiel od západnej Európy) bola úžera len predmetom trestného zákona a nie občianskeho zákonníka, čo z právneho hľadiska spôsobovalo viaceré problémy.
Úžera podľa súčasného slovenského práva.
Trestné právo.
§ 235 trestného zákona (300/2005 Z.z.) uvádza o úžere toto:
"(1) Kto zneužívajúc niečiu tieseň, neskúsenosť alebo rozumovú slabosť alebo niečie rozrušenie, dá sebe alebo inému poskytnúť alebo sľúbiť plnenie, ktorého hodnota je k hodnote vzájomného plnenia v hrubom nepomere, alebo kto takú pohľadávku uplatní alebo v úmysle uplatniť ju, na seba prevedie , potrestá sa odňatím slobody až na jeden rok až päť rokov."
"(2) Odňatím slobody na tri roky až osem rokov sa páchateľ potrestá, ak spácha čin uvedený v odseku 1 a) a spôsobí ním väčšiu škodu, b) na chránenej osobe, alebo c) z osobitného motívu."
"(3) Odňatím slobody na päť rokov až dvanásť rokov sa páchateľ potrestá, ak spácha čin uvedený v odseku 1 a) a spôsobí ním značnú škodu, alebo b) závažnejším spôsobom konania."
"(4) Odňatím slobody na desať rokov až pätnásť rokov sa páchateľ potrestá, ak spácha čin uvedený v odseku 1 a) a spôsobí ním škodu veľkého rozsahu, alebo b) ako člen nebezpečného zoskupenia."
Rovnako bola úžera definovaná v predchádzajúcom trestnom zákone (zák. č 140/1961), odlišná bola ale časť špecifikujúca trest za úžeru.
Úžera nie je podvod, pretože úžerník neuvádza nikoho (iného) do omylu.
Občianske právo.
§ 39a Občianskeho zákonníka (č. 40/1964 Zb.) uvádza o úžere toto:
"Neplatný je právny úkon urobený fyzickou osobou nepodnikateľom, pri ktorom niekto zneužije tieseň, neskúsenosť, rozumovú vyspelosť, rozrušenie, dôverčivosť, ľahkomyseľnosť, finančnú závislosť alebo neschopnosť plniť záväzky druhej strany a dá sebe alebo inému sľúbiť alebo poskytnúť plnenie, ktorého majetková hodnota je vzhľadom na vzájomné plnenie v hrubom nepomere."
Ugrofíni

Ugrofíni sú národy a národnosti, ktorých jazyky patria do ugrofínskej vetvy uralskej jazykovej rodiny: Maďari, Fíni, Kareli, Estónci, Laponci, Mordvania,
Marijčania, Udmurti, Komijčania, Chantovia, Vepsovia, Mansovia a Ižorči.
Ugrofíni prenikali od 3. tisícročia pred Kr. na západ, koncom 9. stor. sa Maďari presídlili do Karpatskej kotliny.
Unikajúcno

Unikajúcno je to, čo uniká, to, čo uchádza našej pozornosti, zostáva nepovšimnuté; transhorizontová realita. Zmieriť sa s existenciou unikajúcna je pre človeka veľmi ťažké, ako o tom svedčí doterajšie náboženstvo, veda i filozofia: podľahnutie sugescii pomenovania unikajúcna je ľahšie, než tejto sugescii nepodľahnúť, dokonca aj agnosticizmus je podliehaním tejto sugescii, pretože už vie, že to, čo nám uniká, je nepoznateľné. Keď však už vieme, že unikajúcno je nepoznateľné, už nejde o unikajúcno.
Unikajúcno nie je nadzmyslový svet, pretože o ňom nemôžeme vedieť, že je nepostihnuteľné zmyslami.
Pojem unikajúcna je kategória synkriticizmu.
Názory.
Unikajúcno a Jung: "Pretože nevieme všetko, obsahuje prakticky každá skúsenosť, každý fakt alebo každý objekt niečo neznáme. Ak teda hovoríme o totalite nejakej skúsenosti, môže sa slovo "totalita" vzťahovať len na vedomú časť tejto skúsenosti. Pretože nemôžeme predpokladať, že naša skúsenosť zahrnuje totalitu objektu, je jasné, že jeho absolútna totalita musí nutne zahrňovať časť, ktorá nebola poznaná. To isté platí… o každej skúsenosti a tiež o psyché, ktorej absolútna totalita má v každom prípade podstatne väčší rozsah ako vedomie. Inými slovami - psyché nerobí žiadnu výnimku zo všeobecného pravidla, že podstatu univerza možno zistiť len do tej miery, pokiaľ to dovoľuje náš psychický organizmus."
Triáda

Triáda (lat.) môže byť:
USA (rozlišovacia stránka)

USA alebo U.S.A. môže byť:
Usa môže byť:
Úžitkovosť

Úžitkovosť alebo úžitková vlastnosť alebo užitočnosť je schopnosť poskytovať úžitok.
Úžitkovosť môže byť:
Užitočnosť môže byť:
Staroveké umenie

Staroveké umenie (cca 4 000 pred Kr. – 476 po Kr.) je súčasť starovekej kultúry, dlhá epocha vo vývoji umenia, ktorá nasledovala po pravekom umení a predchádzala stredovekému umeniu, a ktorá je spätá so vznikom a rozvojom najstarších otrokárskych spoločností. Tieto civilizácie boli miestne neraz tak vzdialené, že sa ich kultúry vyvíjali nezávisle od seba. Teritoriálne časovo blízke civilizácie sa naopak ovplyvňovali, alebo dokonca vytvárali spoločné kultúrne oblasti (pozri: antické umenie).
Universale

Universale alebo všeobecné je podľa Alberta Veľkého stále a nemeniteľné, ktoré je čímsi reálnym a jestvujúcim ako forma. "Universale est ens in multis non divisum ab illis" (všeobecné je entita jestvujúca v mnohých jednotlivých veciach spôsobom neoddeliteľným od nich).
Umelecká tvorba

Umelecká tvorba je tvorba, ktorou vznikajú okrem iného umelecké diela, ako chrámy, opery, obrazy, plastiky.
Veda o rozhlasovom umení

Veda o rozhlasovom umení je umenovedná disciplína, ktorú tvorí teória, história a kritika rozhlasového umenia.
Tribológia

Tribológia je technická veda, ktorá sa zaoberá trením a opotrebovaním látok, častí strojov, mechanizmov a podobne.
Ušas

Ušas je indická bohyňa ranných zôr; významná bohyňa védskeho náboženstva (rgvédskeho panteónu).
Marginálny úžitok

Marginálny úžitok (iné názvy: hraničný úžitok, medzný úžitok, dodatočný úžitok, "extra" úžitok; hraničná užitočnost, medzná užitočnosť, dodatočná užitočnosť, "extra" užitočnosť; kalky z angl. "marginal utility" - marginálna utilita resp. nem. "Grenznutzen" - hraničný úžitok) je prvá derivácia úžitku daného statku či služby podľa premennej množstvo tohto statku či služby (a to pre dané množstvo tohto statku či službu). Inými slovami: najmenší ešte žiadúci úžitok, ktorý poskytuje určitý statok svojmu vlastníkovi alebo užívateľovi, závislý od množstva zásoby daných statkov, ktoré sú mu k dispozícii. Čím viac statkov hospodáriaci subjekt má (za predpokladu, že kvantita ostatných, ktoré má, ostáva rovnaká), tým menej sa mu žiada mať ďalšie ich množstvo; čím zriedkavejší je spotrebný predmet, tým vyššie je jeho hodnota oceňovaná, a naopak. Pojem hraničnej užitočnosti je ústrednou kategóriou marginalistickej analýzy. Hodnota tovaru tu vystupuje ako úžitok subjektivne ocenený z hľadiska individuálnej potreby spotrebiteľa a nezávislý od času. Mzda je výsledkom hraničnej produktivity práce, zisk je spravodlivou odmenou za hraničnú produktivitu kapitálu. Pojem hraničnej užitočnosti zaviedol Friedrich von Wieser ale ako prvý ho opísal Daniel Bernoulli.
Uhlomer

Uhlomer je meradlo, ktorým sa meria veľkosť uhlov.
Stredoveké umenie

Stredoveké umenie (5. stor. - 15. stor.) je epocha vo vývoji európskeho umenia, ktorá je spojená so vznikom kresťanstva a existenciou feudálnej spoločnosti. Stredoveké umenie nadväzuje na antické umenie, ale popiera jeho antropocentrizmus a senzualizmus v mene teocentrizmu a spiritualizmu. Po stredovekom umení nasleduje
renesančné umenie.
Základom stredovekého umenia je kresťanská kultúra. Stredoveká kultúra bola podobná vo všetkých krajinách Európy.
Úžitok

Úžitok môže byť:
Úsečka

Úsečka môže byť:
Trichotómia

Trichotómia (gr.) môže byť:
Uhľovodík

Uhľovodík je organická zlúčenina zložená len z uhlíka a vodíka.
Rozdelenie.
Tradične sa uhľovodíky delia do skupín podľa druhu väzieb medzi atómami alebo podľa toho, či ich základný uhlíkový reťazec je otvorený (acyklické) alebo uzavretý (cyklické).
Podľa druhu väzieb.
Cyklické alifatické uhľovodíky sa nazývajú alicyklické (cykloalifatické).
Najjednoduchším uhľovodíkom je metán, uhľovodík s jedným atómom uhlíka a štyrmi atómami vodíka: CH4. Etán je uhľovodík (presnejšie alkán) pozostávajúci z dvoch atómov uhlíka spojených jednoduchou väzbou, každý s tromi atómami vodíka: C2H6. Propán má tri uhlíkové atómy (C3H8) a bután štyri (C4H10). Ďalej nasleduje pentán (5), hexán (6), heptán (7), oktán (8), nonán (9), dekán (10), undekán (11) a dodekán (12). Tento homologický rad ďalej pokračuje a líši sa o homologický prírastok CH2, obecný vzorec alkánov je teda C"n"H2"n"+2.
Uhľovodíky a deriváty.
Existujú tri druhy názvoslovia uhľovodíkov: triviálne, čo je najstarší a súvisí s miestom výskytu alebo s vlastnosťami, funkčné skupinové (radikálovo funkčné), ktoré sa skladá z uhľovodíkového zvyšku a názvu funkčnej skupiny, a systematické, definované organizáciou IUPAC.
Chemický názov uhľovodíkov sa môže skladať z predpôn, kmeňa označujúceho počet uhlíkov a koncovky. "Predpony" môžu byť číslovkové (di, tri, tetra, …) alebo názvoslovné (cyklo- pre uzavretý reťazec, izo- a neo- pre rozvetvený reťazec, alkyl- pre naviazané uhľovodíkové zvyšky). Pestrejší súbor predpôn obsahujú deriváty uhľovodíkov pre označenie funkčných skupín. "Slovný základ" označujúci počet uhlíkov je buď triviálny (meth-, eth-) alebo vychádza z číslovky. "Koncovka" vyjadruje chemickú väzbu (-án, -én, -dién, -ín) alebo uhľovodíkový zvyšok (-yl). Pri derivátoch uhľovodíkov sa vyskytujú ďalšie koncovky pre funkčné skupiny.
Pri tvorbe názvu uhľovodíkov je najskôr nutné nájsť najdlhší uhlíkový reťazec s čo najväčším počtom násobných väzieb. Potom je atóm uhlíka očíslovaný tak, aby vznikli čo najmenšie čísla. 
Dvojitá väzba má prednosť pred väzbou trojitou a pred uhľovodíkovým zvyškom. Predpony uhľovodíkových zvyškov s číslom ich pozície sa riadia podľa ich názvu v abecednom poradí. Podobne sú radené i koncovky označujúce typ väzby. Pre rozvetvené uhľovodíky obsahujúce na konci reťazca skupinu (CH3)2CH- je možné použiť predponu izo-, pre skupinu (CH3)3C- predponu neo-.
Tvorca

Tvorca je subjekt tvorby.
Súčasné umenie

Súčasné umenie je súčasť súčasnej kultúry.
Úsek

Úsek môže byť:
Trichotomizmus

Trichotomizmus (gr.) je učenie o reálnom členení sa na tri podstatné súčasti.
Za trichotomizmus sa v tomto zmysle považuje napr. učenie o reálnom členení sa človeka na tri
podstatné časti, a síce telo, dušu a ducha (duchovnú alebo rozumnú dušu). 
V intenciách trichotomizmu postupovali napr. Platon, Aristoteles, Plotinos, Numenios, manichejci, Origenes, Apollinarios z Laodiceie, averroisti, William Occam, Telesio, Tommaso Campanella a iní.
Jazyková univerzália

Jazyková univerzália je črta, ktorá je spoločná všetkým prirodzeným jazykom alebo ich skupinám, respektíve všeobecne jestvujúci vzťah (črta) jazykov, ktorý sa zisťuje porovnávaním jazykov navzájom. Jazykové univerzálie sa delia podľa predmetu na fonologické, gramatické a sémantické, podľa formy na elementárne a implikačné, podľa tvrdenia na absolútne a štatistické, deduktívne a induktívne.
Časový úsek

Časový úsek alebo časový interval je časť trvania.
Úzkosť

Úzkosť alebo anxieta (lat. "anxietas", angl. "anxiety", nem. "Angst") je v psychológii v širšom zmysle emocionálny stav, vyznačujúci sa napätosťou, znepokojenosťou, nervozitou, vnútorným nepokojom a obavou pred budúcimi udalosťami. V užšom zmysle je úzkosť len nepríjemný emocionálny stav z predchádzajúcej vety, ktorého príčinu nemožno presnejšie resp. jasne definovať; inými slovami: je to strach v generalizovanej podobe, "strach z ničoho". Úzkosť v užšom zmysle teda znamená, že postihnutá osoba má pocit, akoby sa niečo ohrozujúce malo stať, ale neuvedomuje si, čo presne by to malo byť. Úzkosť v širšom zmysle zahŕňa aj pojem strach, zatiaľ čo úzkosť v užšom zmysle je opakom pojmu strach. Strach sa od úzkosti v užsom zmysle odlišuje tým, že má konkrétny známy objekt a obsah - strach je teda vždy z určitých predmetov, osôb, zvierat a pod. 
Podľa Carla Gustava Junga je úzkosť jedna z psychických tráum. 
Fyziológia.
Fyziologickým korelátom úzkosti je zvýšená aktivita autonómnej nervovej sústavy (stres). 
Filozofia.
Ako filozofickú kategóriu zaviedol pojem úzkosť S. Kierkegaard a po ňom existencialisti; rozlišuje medzi úzkosťou (nem. Angst; je vždy bezpredmetná, metafyzická) a strachom (nem. Furcht; je vždy pred konkrétnym nebezpečenstvom). Filozofický pojem úzkosti nie je celkom zhodný s psychologickým pojmom úzkosti.
Univerzálie (filozofia)

Univerzálie sú všeobecniny, ako všeobecné pojmy, abstraktné vlastnosti (napríklad červenosť) alebo relácie (napríklad láska). Univerzálie nemožno určiť prostredníctvom kategórií priestoru a času. Termín "univerzálie" pochádza zo scholastickej filozofie. Spor scholastických filozofov o povahu univerzálií sa zvykne označovať ako spor o univerzálie.
Univerzálie sú predikáty, ktoré označujú rôzne designáty v tej istej intenzii. Napr. 'Talian' znamená to isté pre všetkých Talianov, nech sa od seba akokoľvek odlišujú.
Stredoveký radikálny realizmus.
Podľa stredovekého radikálneho realizmu sú univerzálie všeobecné entity, ktoré sú odlišné a existujúce nezávisle od jednotlivín.
Tomáš Akvinský.
Univerzálie sú podľa Tomáša Akvinského bytnosti vecí v trojakej podobe: vo veci (in re) ako quidditas (čoosť), pred vecou (ante rem) ako večne prítomná v božom rozume a po veci (post rem) ako všeobecno vyabstrahované rozumom). Tomášova pozícia v spore o univerzálie je teda umierneno-realistická.
Albert Veľký.
Univerzálie sú podľa Alberta Veľkého trojaké:
Usiá

Usiá (iné prepisy: úsiá, úsia, usia, ousia, ousiá; gréckym písmom: οὐσία) môže byť:
Uhorský snem

Uhorský snem (iné názvy: krajinský snem, krajinské zhromaždenie, staršie ľudovo Rákoš) bolo najvyššie zhromaždenie privilegovaných stavov a vrstiev Uhorska (zhruba od roku 1860 ho možno označiť ako parlament) v rokoch 1298 až 1918. 
Vznikol priamo z generálnych kongregácií, čiže celokrajinských zhromaždení šľachty, ktoré sa zvolávali od 12. storočia. Za Anjouovcov sa snemy nezvolávali okrem roku 1351, kedy Ľudovít I. požiadal šľachtu o súhlas s vyberaním dane. Riadnu činnosť snemu obnovil až Žigmund Luxemburský. V 15. storočí snem získal početné kompetencie (schvaľovanie daní, voľba kráľa, palatína, sudcov a podobne, upravovanie poddanských povinností atď.) a zaužívalo sa, že každú právnu normu kráľa musel odsúhlasiť aj snem. Pred rokom 1536 snem zasadal najčastejšie v Stoličnom Belehrade alebo na Rákošskom poli pri Pešti. Po obsadení dnešného Maďarska Turkami sa zasadania konali v rokoch 1536 až 1848 takmer vždy v Bratislave. 
Roku 1608 bol snem rozdelený na dve komory (tabule): 
V roku 1849 Habsburgovci snem zrušili. V roku 1860 Októbrový diplom zriadil nový krajinský snem, ale o rok neskôr ho panovník rozpustil. Po rakúsko-maďarskom vyrovnaní bol zriadený dvojkomorový snem (v Budapešti) rozdelený na dve komory (snemovne):
Hoci Nemaďari tvorli vyše 50 % obyvateľstva Uhorska, v Dolnej komore snemu boli zastúpení ani nie 10 percentami. Slováci po viacerých voľbách nemali vôbec žiadneho zástupcu. 
Uhorský snem zanikol koncom októbra 1918 v súvislosti so zánikom Rakúsko-Uhorska.
Tvoridlo

Tvoridlo je nástroj tvorby.
Tanečné umenie

Tanečné umenie je druh javiskového umenia, v ktorom sa umelecké obrazy vytvárajú prostriedkami tanca a pantomímy a súčasne sú dramatickými prostriedkami na vypovedanie obsahu duchovného života človeka. Je predmetom vedy o tanečnom umení.
Úhrada

Úhrada (uhrádzanie, uhradzovanie, hradenie, uhradenie) alebo náhrada (nahrádzanie, nahradzovanie, nahradenie) alebo krytie je zaplatenie žiadanej platby či záväzkov (vrátane škody) a/alebo (pre)platenie výdavkov.
Úsilie

Úsilie je (hlavne duševná) námaha, vynaložená na dosiahnutie nejakého cieľa. Je to snaha, elementárne chcenie v najširšom zmysle dosiahnuť, dopracovať sa k niečomu.
Televízne umenie

Televízne umenie je druh dramatického umenia realizovaný televíznou technológiou. Je predmetom vedy o televíznom umení.
Kultúrne univerzálie

Kultúrne univerzálie sú kultúrne fenomény spoločné celému ľudstvu. Ako príklad kultúrnej univerzálie môže slúžiť binárna opozícia, v ktorej Lévi-Straus nachádza základný princíp identifikovateľný vo všetkých kultúrach a ktorý predstavuje univerzálnu mentálnu štruktúru človeka.
Uskutočnenie

Uskutočnenie alebo realizácia je urobenie skutkom, splnenie, naplnenie.
Uznanie

Uznanie (uznávanie) môže byť:
Tvrdenie

Tvrdenie môže byť:
Doplnková trieda

Doplnková trieda k triede K je trieda, ktorá obsahuje všetky prvky, ktoré nie sú prvkami triedy K. Označujeme ju K'.
Tibetské umenie

Tibetské umenie je významná zložka tibetskej kultúry, umenie regiónu Tibet so strediskom v
Lhase, ktorého základom sa stal budhizmus.
V tibetskom umení dominuje cirkevná architektúra.
Prvým a najváženejším budhistickým chrámom v Tibete je lhaský chrám Džonkhang (7. stor.).
Starobylým tibetským kláštorom je Samjä (8. stor.) východne od Lhasy v údolí Brahmaputry.
Ďalšou významnou kultúrnou pamiatkou krajiny ležiacou severne od Lhasy je kláštor Sera (zal. 1419), ktorý patril k najvyznamnejším centrám Žltej sekty a tibetskej ucenosti. Hlavným sídlom tejto sekty sa stal Däpungský kláštor (zal. 1416), snáď najväčší svetový kláštor (ide skôr o kláštorné mesto), do ktorého sa zmestí 10 000 mníchov. Sídlom najvyššieho tibetského duchovného bolo po vystavaní paláca Potala (v 17. stor.) prenesené do Lhasy, kde dalajláma zostal až do doby svojho odchodu (išlo o 14. dalajlámu) do indického exilu v roku 1959.
Úspech

Úspech je kladný výsledok nejakého úsilia, podujatia, zdar v práci.
Ujguri

Ujguri alebo zriedkavo Ujgurovia sú turkický národ tvoriaci väčšinu obyvateľov vo Východnom Turkestane - Ujgurskej autonómnej oblasti Sin-ťiang v Číne (vyše 11 miliónov), žijú aj v Kazachstane, Kirgizsku a Uzbekistane, spolu v SNŠ 210 000. V pol. 8. stor. založili ríšu Ujgurov, ktorej literatúra spadá do počiatkov tureckej literatúry. Hovoria po ujgursky.
Väčšina Ujgurov vyznáva islam, sú hlavne suniti a sufisti.
Od roku 2014 sa v autonómnej oblasti Sin-ťiang stavajú prevýchovné centrá, v ktorých čínska vláda internuje státisíce Ujgurov. Cieľom internácie je snaha oslabiť náboženskú a etnickú identitu Ujgurov, výchova k patriotizmu smerom k ČĽR a zníženie podpory separatizmu a terorizmu. Medzinárodné spoločenstvo označilo viackrát tieto snahy za genocídu ujgurského obyvateľstva.
Filozofické tvrdenie

Filozofické tvrdenie je tvrdenie o niektorom univerzálnom aspekte miesta človeka vo svete, pričom explicitne alebo implicitne obsahuje znalosť o unikajúcne. Filozofické tvrdenie je dôležitá filozoféma.
Prázdna trieda

Prázdna trieda je trieda, ktorá neobsahuje nijaký prvok. Ako symbol prázdnej triedy sa používa "0" alebo "/\". Prázdna trieda je doplnkovou triedou univerzálnej triedy.
Usporiadanie

Usporiadanie môže byť:
Uznesenie

Uznesenie môže byť:
Ujma

Ujma môže byť:
Usporiadanosť

Usporiadanosť je vlastnosť niečoho, v čom je poriadok. Usporiadanosť vzťahov je štruktúra.
Ukazovák

Ukazovák je prst na ruke umiestnený medzi palcom a prostredným prstom.
Spoločenská trieda

Spoločenská trieda alebo sociálna trieda je súbor osôb, ktoré majú podobné sociálne postavenie a spoločné záujmy. Termín používali už francúzski utopisti, najčastejšie ho však používali marxisti (pozri triedny boj).
V marxizme sa rozlišujú dve základné spoločenské triedy (buržoázia a robotnícka trieda) a dve doplnkové triedy (roľníctvo a statkári).
Spoločenská trieda podľa Lenina.
Lenin definuje spoločenské triedy ako "veľké skupiny ľudí,ktoré sa líšia svojim miestom v historicky určenej sústave spoločenskej výroby, svojim vzťahom k výrobným prostriedkom (ktorý je zväčša zaistený a právne upravený zákonmi), svojou úlohou v spoločenskej organizácii práce, a teda spôsobmi získavania a veľkosťou tej časti spoločenského bohatstva, ktorou disponujú."
Spoločenská trieda podľa Oppenheimera.
Podľa Franza Oppenheimera dedičné, vzájomne nadradené a podradené trvalé sociálne skupiny, členstvo v ktorých je spravidla a vcelku určené náhodou narodenia. Vyššia trieda je spôsobom svojho života a celkovým postojom ideálnym vzorom nižšej triedy, a to dokonca aj v časoch, kedy presun triednej moci otriasol vnútornou mocou vyššej triedy.
Josef Tvrdý

Josef Tvrdý (* 4. máj 1877, Tuř - † 13. marec 1942, Mauthausen, Rakúsko) bol český filozof, scientista, prívrženec T. G. Masaryka, odporca fašizmu.
Snažil sa vypracovať vedeckú filozofiu, ktorá by sa na rozdiel od ortodoxného pozitivizmu nevyhýbala riešeniu všetkých filozofických problémov, vrátane ontologických.
Ustanovenie

Ustanovenie môže byť:
Trieda (logika)

Trieda je v logike konečný alebo nekonečný súhrn predmetov vyčlenených podľa určitého znaku, chápaný ako celok. Predmety, ktoré tvoria triedu, sa nazývajú jej prvkami.
Úkon

Úkon môže byť:
Ty

Ty môže byť:
Univerzálna trieda

Univerzálna trieda je trieda všetkých indivíduí, ktoré aktuálne alebo potenciálne existujú. Univerzálnu triedu označujú obyčajne "1".
Ak je vopred zadaná istá oblasť skúmania, je univerzálna trieda totožná s triedou všetkých indivíduí tejto oblasti (túto špecifickú triedu možno označiť ako relatívnu univerzálnu triedu).
Náboženský úkon

Náboženský úkon je prvok náboženstva, napr. spoveď, krst, sviatosť birmovania a iné.